User talk:Sangita Naik1

'''″अमरुकः(800)″

विराजते तत्रभवान् शृङ्गारमन्दराचलोऽमरुकः । अस्य श्लोका एव प्रबन्धायमाना इति समीक्षकप्रवराः । परं कुत्र कदा वाऽसौ जन्म लेभे? कं जनकत्वेन भूषयति स्म ? का शारदाऽस्य मातेत्यादिकं सर्वं तिमिराच्छन्नमेव । धन्येयं वाणी या रसिकरसनासु नर्तकीवाद्याऽपि नृत्यति । प्रबन्धकाव्यमलिखच्चेत् परिभाषाप्रकरणं लक्षणग्रन्थाणां किञ्चिदन्यदिवाभविष्यत् । अमरुकः नवमशतकतः पूर्वमवर्त्ततेति कथयितुं शक्यते, अतो 850 ख्रीष्टीयकालिको ध्वनिकारः— ‘मुक्तकेषु हि प्रबन्धेष्विव रसबन्धाभिनिवेशिनः कवयोः दृश्यन्ते । यथाऽमरुकस्य कवेर्मुक्तकाः शृङ्गारस्यन्दिनः प्रबन्धायमानाः प्रसिद्धा एव’ इत्युक्तवान् । वामनेनापि 800 ई0 समुद्भूतेनास्य पद्यमुदाहृतम्, अतोऽस्य समयः अष्टमं शतकं मन्यते, ततः पूर्वमपि किञ्चित् कथयितुं शक्यते ।